Kvenréttindafélag Íslands

Kvenréttindafélag Íslands (Islands kvinnesaksforening) er en islandsk tverrpolitisk kvinnesaksorganisasjon som arbeider for «kvinners rettigheter og likestilling av alle kjønn i samfunnet». Kvenréttindafélag Íslands er Islands største kvinneorganisasjon. Foreningen er medlem av International Alliance of Women (IAW) og er dermed en søsterorganisasjon av Norsk Kvinnesaksforening, og siden begynnelsen av 1900-tallet en av organisasjonens nærmeste internasjonale samarbeidspartnere.

Historie
Foreningen ble grunnlagt i 1907 og har arbeidet for kvinners politiske rettigheter, stemmerett og politiske representasjon. Det er den sentrale organisasjonen innen den tradisjonelle borgerlige eller liberale kvinnesaksbevegelsen på Island, men er idag bredt politisk representativ. Den har vært medlem av International Alliance of Women (IAW) siden 1907.

Kvenréttindafélag Íslands står idag for en interseksjonell feminisme og arbeider for «kvinners rettigheter og likestilling av alle kjønn i samfunnet». I forbindelse med kvinnekommisjonsmøtet (CSW) i 2021 arrangerte foreningen sammen med paraplyorganisasjonen IAW et seminar om hvordan kvinnebevegelsen kan motvirke «transfiendtlige stemmer [som] truer feministisk solidaritet».

Organisasjon
Leder er Tatjana Latinovic.

Kvenréttindafélag Íslands har både direktemedlemmer og tilsluttede medlemsorganisasjoner. Medlemsorganisasjonene er 
Druslubækur og doðrantar
Femínísk fjármál
Fjöruverðlaunin
Rótin
Samtök um kvennaathvarfið
Trans Ísland
W.O.M.E.N. in Iceland, samtök kvenna af erlendum uppruna

Referanser

Politiske organisasjoner